Ministar Malešević zatražio izmjene Statuta zbog Ćeranića - Nebojša Vukanović Info\nMinistar prosvjete Dane Malešević uputio je Zahtjev rektoru Univerziteta u Banjaluci Milanu Matarugi da izvrši promjene Statuta Univerziteta i usklađivanjem sa odredbama Zakona o visokom obrazovanju. Ministarstvo prosvjete i kulture Republike Srpske po prijavi građana i profesora izvršilo je upravni nadzor nad odredbama Statuta, te je utvrđeno da pojedine odredbe koje se odnose na izbor dekana nisu usaglašene sa Zakon o visokom obrazovanju. Ministar od rektora Mataruge traži da se odredbe Statuta o izboru dekana organizacione jedinice usaglase sa važećim zakonima. Ministar je rektoru Dopis uputio 6-og marta ove godine.\nUzrok problema i nezakonitog rada je „Slavuj“ ili „Lepa Brena“, što su konspirativna imena bivšem špijunu i saradniku tajne policije SFRJ, dekanu novog Fakulteta bezbjednosnih nauka Predragu Ćeraniću. Ćeranić je na sporan način prvo izabran za docenta, a potom je nezakonito postavljen i za dekana najnovnijeg Fakulteta na Univerzitetu u Banjaluci.\nPoražavajuća je činjenica da studentima predaje i bude dekan bivši špijun koji je kao student pratio i potkazivao kolege na Filozofskom fakultetu u Banjaluci i studentskim domovima „Bratstvo i jedinstvo“ u Nedžarićima. Ćeranić je imenovan na funkciju zahvaljujući višegodišnjem veličanju lika i djela Milorada Dodika. To je samo jedan od pokazatelja o potpunom sunovratu obrazovnog sistema u Republici Srpskoj.\nGrupa profesora Univerziteta u Banjaluci pobunila se protiv odluke da nedostojni Ćeranić bude dekan, i sada vode pravnu borbu i pokušavaju kroz institucije sistema, koje su nažalost zarobljene i nefunkcionišu, da ospore njegov izbor i dokažu da je rektor Mataruga donio nezakonitu odluku. Poražavajuća je činjenica da je i sam rektor najvećeg Univerziteta u Republici Srpskoj izabran na sporan način, ne zahvaljujući intelektualnom radu i akademskim dostignućima već političkoj borbi klanova unutar SNSD-a i DNS-a.\nDa li je dvorska luda Vasić mr Rajko potpuno izgubio razum


Najavljen Hyundai Alcazar - BIGportal.ba\n24 Marta, 2021 24 Marta, 2021 0202\nHyundai Motor India Ltd. najavljuje da će 6. aprila predstaviti novi SUV model za indijsko tržište.\nU pitanju je Hyundai Alcazar koji se u kratkom saopštenju opisuje kao premium SUV sa sedam sedišta.\nVozilo će ponuditi kupcima prvorazrednu mobilnost, bilo za poslovna putovanja ili porodice koja putuju zajedno kako bi zadovoljila njihovu želju za putovanjem.\nU saopštenju se dalje navodi da je Alcazar napravljen na globalnom dizajnerskom identitetu sportske senzualnosti, kao i da sinhronizuje vitalne elemente dizajna proporcije, arhitekture, stila i tehnologije, formirajući moderan i vrhunski SUV sa 7 sedišta. Sa svojim nepogrešivim dizajnom, Alcazar prikazuje samopouzdan i smeo stav, dok njegova harizmatična privlačnost i robusna elegancija karakterišu jedinstvenu dizajnersku temu koja je izvanredna među običnim.\nNeki mediji navode da će se u gami naći 1,5 litarski atmosferski benzinac sa 85 kW/116KS i 144 Nm, pa 1,4 litarski turbo sa 103 kW/140KS i 242 Nm, kao i 1,5 litarski dizelaš sa 85 kW/116KS i 221 Nm. Takođe, biće moguć izbor između 6-stepenog manuelnog menjača, automatika i CVT transmisjje.


Umetnost plakata Jovana Maričića\nIzložba plakata i ilustracija, autora Jovana Maričića, ilustratora i dizajnera, člana Art direktors kluba Srbije, koji trenutno živi i radi u Kanberi (Australija).\nAutor je prvo znanje o likovnoj umetnosti stekao u Novom Sadu, u srednjoj školi za dizajn ”Bogdan Šuput”, a prve radove je objavio u novosadskom listu ”Indeks”. Zbog ovih podataka, Maričić se može smatrati novosadskim đakom, bez obzira što je diplomirao dizajn u Sarajevu i živeo i radio u Osijeku. Devedesetih dolazi u Novi Sad i dve godine radi na TV Vojvodine, da bi zatim nastavio delatnost u Australiji.\nMaričić je prepoznat kao jedan od najoriginalnijih i najtalentovanijih ilustratora Jugoslavije, čiji je vanserijski talenat zapažen još za vreme školovanja u srednjoj školi i na Akademiji umetnosti, a potvrdio se i u radu za časopis Maslačak i Poetsko-ilustrovanim plakatima za Dečije kazalište u Osijeku, koji su štampani u Novom Sadu. 1990. godine, japanski magazin za grafički dizajn ”Ideja” uvrstio ga je, u specijalnom izdanju posvećenom grafičkom dizajnu u istočnoj Evropi, među deset najznačajnih autora grafičkog dizajna iz tadašnje Jugoslavije.\nPrezentacijom najboljih umetnika školovanih na ovim prostorima, omogućava se uvid u domete srpskog dizajna u paraleli sa evropskim i svetskim standardima.\nPrikazivanjem plakata Jovana Maričića koji je po mnogim ocenama jedan je od najvećih talenata koje je iznedrila srednja škola za dizajn ”Bogdan Šuput”, ima prevashodnu vrednost u arhitekturi grafičke poruke koja se bazira na virtuoznom crtežu samog autora, a ne na kompjuterskim programima i alatima koje omogućava savremena tehnologija. Ta crtačka virtuoznost pretočena u simbol, poruku, govori svim jezicima sveta – bez reči, što potvrđuje i razumevanje tog jezika u drugoj zemlji, na drugom kontinentu gde Maričić poslednjih godina uspešno stvara, a to je Australija.\nIzložbu možete pogledati od 27. marta do 24. aprila 2015. godine, od 10-20h, radnim danima i vikendom.


Vesti - Prvo mesto na Code.Innovative.Connect takmičenju! - FEFA Fakultet\nRoman Đelić, student druge godine ekonomije je sa svojim timom osvojio prvo mesto na finalnom, regionalnom takmičenju Code.Innovative.Connect u Ljubljani!\nNjegov tim je prethodno pobedio u polufinalu, u Beogradu, i time obezbedio put i učešće na finalnom takmičenju u Ljubljani. Rešenje koje ih je dovelo do prvog mesta i novčane nagrade, ticalo se teme Smart Cities. Kako bi olakšali kretanje u saobraćaju, ali i dodatno osigurali vozače, osmislili su sistem koji bi pomoću senzora u kamerama grada, slao informacije kontrolorima saobraćaja. Nakon toga, uz primenu veštačke inteligencije, prikupljeni podaci bi se samostalno sortirali, a zatim bi učesnicima u saobraćaju i kontrolorima ponudili optimalna rešenja za izbegavanje gužvi. Osim toga, oni su osmislili i mogućnost automatskog pozivanja i slanja lokacija hitnim službama u slučaju saobraćajnih nesreća.\nPovodom ovih uspeha, razgovarali smo sa Romanom o njegovom iskustvu na takmičenjima – zašto su ona korisna i koliko su važna.


Onlajn koncerti Banskog Dvora: Prvi koncert Bojana Zulfikarpašića i Vasila Hadžimanova – Novosti Plus\nSa željom da nastavi kvalitetnu komunikaciju sa svojom publikom i za vrijeme trajanja vanrednih mjera u vezi sa suzbijanjem širenja virusa korona, Banski dvor započinje seriju onlajn emitovanja koncerata.\nU pitanju su koncerti značajnih domaćih, regionalnih i svjetskih umjetnika koji su u proteklom periodu nastupili u festivalskim i drugim programima ove kulturne ustanove.\nPrvo onlajn emitovanje na Jutjub kanalu Banskog dvora realizovaće se u utorak 14. aprila kada će s početkom u 20 časova premijerno biti emitovan concert Bojana Zulfikarpašića i Vasila Hadžimanova. Podsjećamo da je koncertom ovih vrhunskih džez muzičara otvoren 2. festival džez muzike “Intime jazz fest” koji je u organizaciji Banskog dvora održan u novembru prošle godine.\nU narednom periodu u okviru ove koncertne serije očekuju nas premijerna emitovanja koncerata Braće Teofilović i gitariste Miroslava Tadića, svjetski renomiranog njemačkog gudačkog kvarteta „Henšel“, proslavljenog pijaniste Kemala Gekića, Edina Karamazova, džez sastava „Vlada Maričić trio“, „Combine Quartet “, akustični koncert sastava Balkan Ekspres i mnogi drugi.\n-Ovom prilikom posebno želimo istaći činjenicu da su svi koncerti iz ove serije snimljeni u skladu sa najvišim televizijskim normama, u sistemu više kamera i vrhunskoj HD rezoluciji, nakon čega je realizovana posebna audio i video postprodukcija. To će svakako doprinijeti potpunijem audio i video ugođaju prilikom samog praćenja svakog koncertnog emitovanja – rekao je direktor Banskog dvora – Kulturnog centra Mladen Matović.\nSva koncertna emitovanja će se moći pogledati na zvaničnom Jutjub kanalu Banskog dvora.\n← Glavni koordinacioni tim: Trenutna epidemiološka situacija u Srpskoj stabilna\nĐENIĆ: USPJEŠNO PROVODIMO PROCES DIGITALIZACIJE UDŽBENIKA →


Predstavljen projekat "Održiva zajednička mreža za vanredne situacije u Banatu" - eVršac\nPredstavljen projekat “Održiva zajednička mreža za vanredne situacije u Banatu”\nPrva konferencija i prezentacija projekta “Održiva zajednička mreža za vanredne situacije u Banatu” održane su u Rešici. Pored Grada Vršca, koji je ujedno i jedini partner sa srpske strane, u projektu učestvuju još tri rumunska partnera, Županija Karaš-Severin kao vodeći partner, ADI VEST i ISU Semenic.\nU pitanju je projekat koji se finansira kroz IPA program prekogranične saradnje Rumunija- Srbija. Ukupna vrednost projekta, sa obe strane, iznosi oko 1.5 miliona evra, dok vrednost projekta sa srpske strane iznosi 574.557 evra.\nU pitanju su bespovratna sredstva dobijena iz Fonda EU, koja finansira 85 odsto od ukupne vrednosti projekta, dok će preostalih 15 odsto biti finansirano iz budžeta Grada Vršca. Kao Grad, izuzetno smo ponosni na ovaj projekat, jer ima za cilj kako reagovanje u vanrednim situacijama tako i prevenciju i sprečavanje da do pomenutih situacija dođe, kako na teritoriji Grada Vršca tako i u pograničnom delu, objašnjava Marina Putnik načelnica Odeljenja za privredu, poljoprivredu i lokalno-ekonomski razvoj Grada Vršca.\nKroz projekat, nabaviće se izuzetno vredna oprema koju će koristiti Vatrogasna jedinica Grada Vršca, a to su dva vatrogasna vozila, brojna oprema u vidu infracrvenih kamera i kamera za otkrivanje žarišta požara. Biće organizovane brojne radionice i taktičke vežbe, u okviru kojih će se, sa nabavljenom opremom, pokazati delovanje u kriznim situacijama. U planu je i da se unapredi Krizni štab, kao zasebna jedinica koja će svakodnevno pratiti stanje na terenu, kako bi se u slučaju mogućih nepogoda, pravovremeno reagovalo.\nProjekat će trajati dve godine, a ugovor je potpisan avgusta ove godine. Gradska uprava, na čelu sa Gradonačelnicom Draganom Mitrović, podržala je ceo koncept ovog projekta i prilično ozbiljno pristupila celoj proceduri. Imamo punu podršku pri realizaciji, jer je briga o našim sugrađanima u svim segmentima jedan od naših osnovnih ciljeva, rekla je Putnik.


Danas u Sarajevu potpisivanje memoranduma sa Shell Exploration Company – Informer\nDanas u Sarajevu potpisivanje memoranduma sa Shell Exploration Company\nU sjedištu Vlade Federacije BiH u Sarajevu danas će biti potpisan memorandum o razumijevanju sa Shell Exploration Company B.V.- preduzećem osnovanim u Holandiji sa registrovanim sjedištem u Haagu.\nMemorandum će potpisati premijer Federacije BiH Nermin Nikšić i federalni ministar energije, rudarstva i industrije Erdal Trhulj u ime Vlade FBiH i potpredsjednik Portfelja za istraživanje i Strategije Marcus Antonini, te direktor za nova istraživanja, investicije i isporuku Michael Foley, u ime Shella.\nShell Exploration Company B.V. je vodeće međunarodno naftno i gasno preduzeće, sa iskustvom u istraživanjima i razvoju hidrokarbonata, koje je iskazalo interes da učestvuje u poslovima geoloških istraživanja nafte i plina na području FBiH.\nRealizacija ovog memoranduma o razumijevanju treba da pruži sliku o stvarnim zalihama nafte i plina na teritoriji Federacije BiH i osigura osnovne pretpostavke za početak istraživanja i eksploatacije u funkciji razvoja FBiH.\nNačelnikov vozač krio drogu u službenom autu\nVIDEO/ SAD: Nekoliko hiljada demonstranata zatvorilo jednu od najprometnijih luka


Najbolji dokaz za to je podatak da račun za struju umanjen za 50 odsto. Samo dva meseca kasnije iz ove zdravstvene ustanove ukazuju da je konkretno račun za utrošenu električnu energiji za jul manji za čak 50 odsto u odnosu na raniji period.\nRealizacijom ovog značajnog projekta grad Zrenjanin je nastavio aktivnosti u cilju poboljšanja energetske efikasnosti i značajnijeg korišćenja obnovljivih izvora energije u okviru Zelene agende Srbije, a postavljenja solarna elektrana proizvodiće električnu energiju za potrebe Dečjeg dispanzera i napajanje svih električnih uređaja i opreme.\n- Solarna elektrana sastoji se od 146 panela, ukupno instalisane snage 50 kW (340 W po panelu), uz integrisane litijumske baterije, u inovativnom sistemu sa mogućnošću da se višak proizvedene električne energije distribuira prema potrošačima - uglas ističu stručnjaci koji svakodnevno brinu o radu elektrane i kontrolišu učinak, uz napomenu da u slučaju nestanka struje postoji mogućnost napajanja urgentnih potrošača iz ovog sistema.\nENERGETSKA SANACIJA U PIROTU: Raspisan konkurs, rok za prijavljivanje 14. septembar\n03. 09. 2021. u 19:32\nInače, radi se o kvalitetnim komponentama solarnog sistema, kojim se može upravljati i putem mobilne aplilacije, a litijumske baterije podrazumevaju više od šest hiljada ciklusa punjenja i pražnjenja, što znači da je vek njihove eksploatacije više od 20 godina.\nDONACIJA RUSKE HUMANITARNE MISIJE\nSOLARNA elektrana postavljena je kao rezultat Memoranduma o saradnji između Zrenjanina i Ruske humanitarne misije, koja je obezbedila donatorska sredstva.\n- Projekat je realizovan zahvaljujući saradnji dva bratske naroda, u grad Zrenjanin nastavlja sa realizacijom sličnih projekata čiji je cilj povećanje energetske efikasnosti na teritoriji grada i okoline - istakao je Simo Salapura.\nZrenjanin vesti Zrenjanin energetska efikasnost Solarna elektrana solarni paneli Zrenjanin solarni paneli


Mere Vlade Srbije za vanredno stanje - MediaSfera\nMere Vlade Srbije za vanredno stanje\nVlada Srbije donela je uredbu kojom su propisane mere koje će se primenjivati tokom vanrednog stanja. Prethodno su predsednik Republike Aleksandar Vučić, predsednica Vlade Ana Brnabić i predsednica Skupštine Srbije Maja Gojković doneli Odluku o uvođenju vandrednog stanja.\nOdluka je stupila na snagu, a mere koje je Vlada donela su sledeće:\nOd ponedeljka, 16. marta, u potpunosti će biti obustavljen rad predškolskih, školskih i visokoškolskih ustanova. Do daljeg neće raditi vrtići, osnovne i srednje škole i univerziteti u Republici Srbiji. Upis dece odvija se normalno, posredstvom e-Uprave:\nGranice Republike Srbije zatvorene su za sve strane državljane, sa izuzetkom diplomata akreditovanih u Srbiji i stranaca s boravišnom dozvolom. Građani Republike Srbije, kao i akreditovane diplomate i strani državljani koji imaju boravište u Republici Srbiji, a koji ulaze u Republiku Srbiju, u obavezi su da budu u samoizolaciji od najmanje 14 dana, pod krivičnom odgovornošću. Ova mera će biti striktno kontrolisana i njeno kršenje biće najstrože sankcionisano.\nUvođenje vanrednog stanja ne znači da prestaje rad u privredi, privatnom i javnom sektoru. Preporučuje se poslodavcima da proces rada organizuju tako da svi koji to mogu rade od kuće. Ako rad od kuće nije moguć, proces rada treba organizovati tako da se strogo poštuju sve higijensko-tehničke mere za sprečavanje širenja zaraze (ograničen broj ljudi u prostoriji, korišćenje zaštitnih maski i sl). Vlada poziva sve poslodavce u Republici Srbije da u maksimalnoj meri svim svojim zaposlenima omoguće rad od kuće.\nVeoma je važno da u ovom trenutku pokažemo solidarnost i zbog toga apelujemo na poslodavce da se ponašaju odgovorno i imaju neophodno razumevanje za svoje zaposlene. Ovo se posebno odnosi na građane čija dece prestaju da idu u vrtiće i škole. Sve druge pojedinosti će biti precizirane u dopunskim aktima koji će biti usvojeni.\nTagovikorona virus vanredno stanje Vlada Srbije\nNastava na daljinu: Raspored tv časova za osnovce\nProglašeno vanredno stanje na teritoriji cele Republike Srbije


CarGo podneo krivičnu prijavu protiv Zorane Mihajlović - Nedeljnik\nKako je navedeno u prijavi, Mihajlovićeva je u decembru 2018. godine van svojih ovlašćenja izdala nalog da se saradnicima privrednog društva CarGo i licima koja sarađuju sa njima, plene vozila\nKompanija CarGo je saopštila je da je podnela Višem javnom tužilaštvu u Beogradu krivičnu prijavu protiv ministarke građevinarstva, saobraćaja i infrastrukture Zorane Mihajlović zbog zloupotrebe službenog položaja, preneo je N1.\nKako je navedeno u prijavi, Mihajlovićeva je u decembru 2018. godine van svojih ovlašćenja izdala nalog zaposlenima u Gradskoj upravi grada Beograda, Sekretarijatu za inspekcijske poslove Gradske uprave grada Beograda i Sektoru za saobraćajni inspekcijski nadzor da se saradnicima privrednog društva CarGo i licima koja sarađuju sa njima, plene vozila.\nU saopštenju se navodi da je krivična prijava podneta i protiv saobraćajnog inspektora Dragana Markovića i više N.N. lica koja su "po nalogu ministarke Mihajlović 12. decembra nezakonito oduzela putničko vozilo od saradnika privrednog društva CarGo Jovana Šarovića".\n"Kao dokaz da je ova nezakonita radnja sprovedena i to po nalogu ministarke Mihajlović, CarGo je priložio CD razgovora na kojem se čuje da komunalni policajci govore da 'vozilo oduzimaju po nalogu ministarke sapbraćaja, da su u pitanju viši interesi i da je on samo koleteralna šteta'", piše u saopštenju.\nDodaje se da je CarGo kao dokaz podneo i potvrdu o privremenom oduzimanju vozila, rešenje o privremenom oduzimanju i zapisnik o inspekcijskom nadzoru.


Obama: Nove sankcije Severnoj Koreji zbog nuklearne probe - Sputnjik Srbija\n06:03 08 Mart 2021\nObama: Nove sankcije Severnoj Koreji zbog nuklearne probe\n18:07 09.09.2016 (osveženo 20:45 09.09.2016) Preuzmite kraći link\nAmerički predsednik Barak Obama u petak je osudio novu nuklearnu probu Severne Koreje, a Vašington ostavlja sebi pravo da preduzme odgovarajuće korake, uključujući nove sankcije, saopštila je Bela kuća.\n„Sjedinjene Američke Države odlučno osuđuju nuklearnu probu koju je Severna Koreja izvela 9. septembra, a koja predstavlja ozbiljnu pretnju regionalnoj bezbednosti i međunarodnoj stabilnosti“, izjavio je američki predsednik.\nObama je podsetio da je Severna Koreja jedina zemlja koja u 21. veku izvodi nuklearne probe. Te probe, kako je naveo Obama, grubo narušavaju konvencije Ujedinjenih nacija, s čime se SAD nikada neće pomiriti.\n„Nameravamo da radimo sa Savetom bezbednosti UN i drugim našim partnerima kako bismo aktivno sprovodili postojeće mere i preduzeli dodatne korake, uključujući nove sankcije, kao odgovor na nezakonita dejstva Severne Koreje“, naveo je Obama.\nSeverna Koreja ispalila tri rakete, „demonstracija sile“ zbog G20\nSjedinjene Američke Države će preduzeti sve neophodne mere ptotiv Severne Koreje da bi zaštitile saveznike, imajući u vidu poslednju nuklearnu probu Pjongjanga, izjavio je u petak državni sekretar SAD Džon Keri.\n„Spremni smo da preduzmemo sve neophodne mere kako bismo zaštitili naše saveznike protiv rastuće pretnje međunarodnom miru i stabilnosti“, naveo je Keri u pisanoj izjavi.\nOn je ponovio da SAD analiziraju nuklearnu probu i smatraju da je ona pretnja miru i bezbednosti.\n„Ta dejstva su destabilišuća, nezakonita, otvoreno narušavaju brojne rezolucije Saveta bezbednosti UN i obaveze same Severne Koreje“, naveo je Keri.\nPrema njegovim rečima, SAD će se obratiti partnerima kako bi se osmislile zajedničke akcije protiv Pjongjanga.\nČurkin: Osuditi dejstva Severne Koreje\nStalni predstavnik Velike Britanije pri UN Metju Rajkroft rekao je da je nuklarna proba Severne Koreje „nečuveno narušavanje brojnih rezolucija Saveta bezbednosti UN“.\n„Severna Koreja je jedina zemlja na celom svetu koja je izvela nuklearnu probu u 21. veku“, rekao je on i naglasio da će London insistirati na „snažnom odgovoru“.\nOn je izjavio da je neophodno da se u potpunosti poštuju sankcije koje su već na snazi, kao i da se „dodaju nova imena na sankcioni spisak i da se „učvrsti i pojača režim sankcija“.\nSevernokorejske vlasti u petak su potvrdile da su uspešno sprovele nuklearna ispitivanja i saopštile da svoje balističke rakete mogu da opreme bojevim glavama.\nPrema navodima južnokorejske vojske, kapacitet eksplozivne naprave je oko 10 kilotona, što je gotovo dva puta više od kapaciteta januarske eksplozije.\nStručnjaci su, takođe, naglasili da bi to mogla da bude najveća nuklearna proba u istoriji Severne Koreje.\nnuklearna proba, UN, Barak Obama, Južna Koreja, Severna Koreja


Energyobserver - SLAB ODZIV ZA PRIVREMENI PLAN PREUZIMANJA MIGRANATA\nSLAB ODZIV ZA PRIVREMENI PLAN PREUZIMANJA MIGRANATA\nVelika većina članica EU nije podržala plan za brzo preuzimanje migranata sa brodova na Mediteranu i njihovu distribuciju među članicama EU koje su voljne da ih prihvate.\nNa sastanku ministara unutrašnjih poslova EU u Luksemburgu samo su Irska, Luksemburg i Portugalija pokazale volju da budu deo plana brzog razmeštaja migranata koji su sačinili Nemačka, Francuska, Italija i Malta. Plan predviđa proveru migranata, razmeštaj tražilaca azila i vraćanje ljudi koji ne predaju zahtev za azil ili ne mogu da dobiju azil u roku od četiri nedelje.\n"Bilo nas je sedam. I dalje nas je sedam. Stvari se nisu mnogo promenile", rekao je luksemburški ministar zadužen za migracije Žan Aselborn, prenosi AP. "Zašto mi i zašto niko više?", zapitao se on.\nNemačka je upozorila da EU nije spremna za ponavljanje haotičnog priliva azilanata iz 2015. dok su Grčka i Kipar upozorile na povećan priliv migranata iz Turske.\n"Ako nema zajedničke evropske politike azila, postoji opasnost da ponovo dođe do nekontrolisane imigracije širom Evrope", rekao je nemački ministar unutrašnjih poslova Horst Zehofer, prenosi EUObserver.\nViše od godinu dana brodovima humanitaraca sa migrantima iz Libije Italija i Malta ne dozvoljavaju da pristaju u luke, niti da iskrcavaju putnike. Bivši italijanski ministar unutrašnjih poslova Mateo Salvini iz antiimigranstke Lige čak je pretio hapšenjem posada spasilačkih brodova humanitaraca.\nZbog takvog stava dve zemlje EU spaseni migranti nedeljama su ostajali na moru dok neka od ostalih članica ne pristane da preuzme barem neke od tih ljudi koji su krenuli u Evropu u potrazi za bezbednošću ili boljim životom.\nCilj sastanka u Luksemburgu 8. oktobra bio je da se "izmeri entuzijazam" za privremeni plan po kome bi zemlje "unapred dale obećanje" koliko će tražilaca azila prihvatiti. Detalji nisu sasvim jasni ali bi šema funkcionisala najmanje šest meseci, osim ako se priliv migranata ne poveća dramatično, prenosi AP.\nRanije je francuska ministarka za evropske poslove Ameli de Monšalen tvrdila da je nekoliko zemalja pokazalo volju da prihvati tražioce azila.\n"Mislim da ima desetak zemalja spremnih da se uključe. Možda još neke", rekla je ona novinarima dodajući da kada brodovi sa migrantima stignu, treba da se zna koje zemlje su spremne da ih prime.\nMeđutim, italijanska ministarka unutrašnjih poslova Lučijana Lamborgeze rekla je da su oni koji su pristali da budu deo plana "tri ili četiri države, poput Luksemburga i Irske" dodajući da se nada će više članica pristupiti do kraja godine.\nAselborn je rekao da može da razume zašto Španija i Švedska ne žele da učestvuju, s obzirom na izazove na polju migracija sa kojima se suočavaju, ali ne i to da su oni koji su u prošlosti bili protiv raspodele migranata po kvotama, poput Austrije, Češke, Mađarske, Poljske i Slovačke, "i dalje protiv".\nViše od milion migranata stiglo je u EU 2015. godine, većina izbeglice iz ratom zahvaćenih Sirije i Iraka. To je podstaklo jednu od najvećih evropskih političkih kriza jer su se zemlje sporile oko toga ko treba da preuzme odgovornost za njih i koliko treba primoravati druge da pomognu.\nSada je broj pristiglih pao do najnižeg nivoa za sedam godina, posebno sa rute između Libije i Italije, ali članice EU i dalje ne mogu da se dogovore kako je najbolje da se s tim nose. Koristi od toga imaju antimigrantske i partije krajnje desnice.\nMarija Ohisalo, ministarka unutrašnjih poslova Finske, zemlje koja predsedava EU do 31. decembra, rekla je da se čini da su privremeni aranžmani, poput novog plana, jedino rešenje za sada, dok nova Evropska komisija u novembru ne preuzme dužnost.\nKako je dodala, preko potrebna reforma sistema azila EU "već godinama je zaglavljena".\nPred razgovore u Luksemburgu, grupa za zaštitu ljudskih prava Amnesti internešenel istakla je da bi "snažan sporazum pomogao da se spasu životi i pokaže da su članice EU odlučne da rade zajedno da podrže osnovne vrednosti i međunarodne obaveze".\n10.10.2019 · EU


Homen demantuje da Ganić ne bi dobio fer suđenje u Srbiji\nIzjave da u Srbiji ne postoje uslovi za fer i pravično suđenje su politizacija i onemogućavanje da se ratni zločinci izvedu pred lice pravde, izjavio je državni sekretar Ministarstva pravde Srbije Slobodan Homen povodom tvrdnje Ejupa Ganića da će biti ubijen ako ga Velika Britanija izruči Srbiji.\nHomen je istakao da je Posebno odjeljenje Višeg suda za ratne zločine u Srbiji u stanju da bivšem članu predsjedništva BiH omogući fer suđenje u Srbiji, jer su to u praksi već pokazali.\nOn je objasnio da bi suđenje Ganiću u Beogradu bilo organizovano tako da na njemu, osim advokata i svjedoka odbrane, budu i predstavnici međunarodne zajednice.\nIsticuci da je Srbija jedna od država koja ima najbolje i najstručnije uslove za sudenja kada je riječ o ratnim zločinima, Homen je poručio da bi Ganiću najbolje bilo da se pojavi pred licem pravde i da javno dokaže svoju nevinost, kako to tvrdi, a ne da izmješta pitanje ratnih zločina na polje politike.\nEjup Ganic uhapšen je 1. marta na aerodromu Hitrou, u Londonu, na osnovu potjernice koju je Srbija raspisala za njim i još 18 osoba iz BiH zbog napada na kolonu JNA u Dobrovoljačkoj ulici u Sarajevu 3. maja 1992. godine.\nGlavna rasprava povodom zahtjeva Srbije za njegovo izručenje počela je 5. jula pred vijećem Suda za ekstradiciju u Londonu


U prethodna tri dana u Rusiji su održani parlamentarni i regionalni izbori za 450 poslanika ruske Dume. Poslanici se biraju na petogodišnji mandat po mešovitom izbornom sistemu – 225 poslanika sa stranačkih lista i još 225 iz jednomandatnih izbornih jedinica u jednom krugu.\nPSŽ u problemu, Mesi i Poketino u sukobu\nTrener Pari Sen Žermena Maurisio Poketino zamenio je Leonela Mesija u 76. minutu duela sa Lionom, a nezadovoljni Argentinac je odbio da se rukuje sa njim što je izazvalo brojne komentare i nagoveštaje problema u timu ...\nTrener fudbalera Crven zvezde Dejan Stanković izjavio je da je zadovoljan nerešenim rezultatom 165. večitog derbija protiv Partizana (1:1) i dodao da nerešan rezultat nikome nije bio u ...\nSajamski kompleks u Laosu, hotel sa kongresnim centrom u Harareu, brane, putevi, železnice, bolnice - tragovi su dominacije jugoslovenskih kompanija na afričkom kontinentu tokom druge polovine 20. veka. Afrika danas ima najveći prirodni priraštaj i najmlađe stanovništvo - a među ...\nU ivanjičkom selu Kumanica meštani već dugo imaju problem sa ogromnom prašinom duž tri kilometra neasfaltiranog puta Ivanjica - Golijska reka. Selo pripada području Rezervata biosfere, a pored desetak kuća duž trase tog puta su i domaćinstva koja se bave ...\nPosle pet godina od usvajanja i dve izmene u međuvremenu, Zakon o policiji trebalo bi da zameni novi - Zakon o unutrašnjim poslovima. Tokom nedelje održana su tri javna izjašnjavanja o Nacrtu, a usvajanje novog propisa nadležni očekuju do kraja godine.\nRTS - 19.09.2021\nFrancuska je otkazala sastanak između ministarke vojske Florens Parli i njenog britanskog kolege Džejmsa Hipija, planiranog za ovaj mesec, javlja ...\nItaliji zlato nakon drame i preokreta u finalu\nOdbojkaši Italije savladali su selekciju Slovenije sa 3:2 u setovima (25:22, 20:25, 25:20, 20:25, 11:15) u finalu Evropskog prvenstva u Katovicama u Poljskoj. Italija je tako došla do sedmog zlata na ...\nMeđunarodni sajam poljoprivrede u Novom Sadu, privukao je veliki broj posetilaca iz zemlje i sveta - da upoznaju novu mehanizaciju i tehnologiju poljoprivredne proizvodnje. Osim znanja, proizvođači su sajamski prostor iskoristili da ukažu na probleme s kojima se suočavaju u ...\nRuska ekipa sačinjena od dva kosmonauta i dvoje filmskih umetnika trebalo bi početkom sledećeg meseca da poleti na Međunarodnu svemirsku stanicu kako bi snimila prvi igrani film u ...\nMarina Tucaković, najpoznatiji srpski tekstopisac, preminula je posle duže borbe sa teškom bolešću. Tokom karijere napisala je stotine pesama i sarađivala sa najvećim imenima pop i folk ...\n432 povezane vesti »\nPosle seniora u Tokiju, omladinaca na svetskom prvenstvu u Pragu, red je došao na juniore - oni su u finalu Evropskog prvenstva na Malti pobedili Grčku rezultatom 10:6 (2:0, 2:3, 3:1, 3:2) i tako zaokružili neverovatno leto za srpski ...\nNajskuplji tost na svetu napravio je Tim Bengel. Skulptura je nazvana "Who Wants To Live Forever", a predstavljena je na Nedelji umetnosti u ...\nOdbojkaši Srbije bez energije, Poljska ubedljivo do bronze na Evropskom prvenstvu\nOdbojkaši Srbije nisu uspeli da osvoje medalju na Evropskom prvenstvu, pošto su u meču za treće mesto poraženi u Katovicama od Poljske 3:0 (25:22, 25:16, 25:22). Domaća ekipa, nošena podrškom navijača, imala više snage i koncentracije i lakše nego što se očekivalo ostvarila ...\nStepenice Haiku – čuvena i već decenijama zabranjena turistička atrakcija na vrhu planinskog grebena na Havajima uskoro bi mogle biti demontirane prema planu koji je odobrio gradonačelnik Honolulua, i tako okončati višedecenijsku borbu oko ove staze na ...\nOdbojkaške selekcije Srbije i Poljske igraju u Katovicama meč za treće mesto na Evropskom prvenstvu. Direktan prenos je na Prvom programu RTS-a, strim je na RTS Planeti (samo za korisnike iz Srbije), a tok meča i promene rezultata možete pratiti i na našem ...\nRuski kosmonauti Oleg Novitski i Pjotr Dubrov glasali su sa Međunarodne kosmičke stanice na izborima za rusku ...\nSrpski reprezentativac u kajaku Bojan Zdelar osvojio je četvrto mesto u disciplini K1-500 metara na Svetskom prvenstvu u Kopenhagenu. Tim Srbije ima još jednu šansu za osvakanje medalje jer tokom popodneva Kristina Bedeč nastupa u finalu trke ...


By Newsroom / Објављено на: November 8, 2019\nU najvišem interesu Crne Gore nije samo brzo pristupanje Evropskoj uniji, već pre svega da što pre bude interno spremna za članstvo, ispunjavajući prethodno sve kriterijume, naročito u oblasti vladavine prava, koja je temelj i preduslov evropskog kvaliteta života, saopštio je potpredsednik Vlade Zoran Pažin tokom sastanka sa visokim zvaničnicima Zapadnog Balkana, zemalja članica EU i evropskih institucija, koji Svetski ekonomski forum organizuje u Ženevi, pod nazivom “Strateški dijalog za Zapadni Balkan”.\nPotpredsednik Vlade je naglasio da je suština evropske politike Crne Gore ostvarenje višeg životnog standarda građana i izgradnja društva koje funkcioniše po pravilima koja važe u najrazvijenijim evropskim demokratijama. Dodao je, međutim, da je do pozitivne transformacije društva moguće doći samo kroz proces koji nesmetano teče i kojem jednako iskreno pristupaju obe strane, i Crna Gora i njeni evropski partneri.\n„Crna Gora nikada u svom dugom istorijskom trajanju ništa nije dobila nezasluženo, pa to ne očekujemo ni ovoga puta. Naprotiv, istrajno suštinski radimo na izgradnji društva u kojem se poštuju evropska pravila i standardi. Ipak, ono što očekujemo od evropskih partnera jeste da prepoznaju i vrednuju realan napredak koji Crna Gora ostvaruje u vladavini prava i drugim oblastima,“ izjavio je potpredsednik Vlade.\nGovoreći o rezervisanom stavu u pogledu politike proširenja EU, prevashodno Francuske, Pažin je ocenio legitimnim razmatranje efikasnijeg načina funkcionisanja same Unije, dodajući međutim da život u Crnoj Gori i regionu ne može biti zamrznut zbog nezainteresovanosti Evropske unije, već da je u zajedničkom interesu Evropske unije i Zapadnog Balkana da paralelno sa tim procesom bude nastavljen i proces evropske integracije regiona. Naglasio je da bilo koji drugi scenario ostavlja prostor za porast uticaja antievropskih i populističkih snaga u okviru pojedinih političkih struktura u državi, ali i drugih zainteresovanih subjekata izvan države.\nOn je, kako se navodi u Vladinom saopštenju za javnost, dodao da ideje o kojima se govori u poslednje vreme u kontekstu reforme pregovaračkog okvira, kao što je takozvani princip reverzibilnosti, ne predstavljaju održivo rešenje, imajući u vidu utvrđene principe međunarodnog prava i već usvojene pregovaračke pozicije Evropske unije i Crne Gore, koje su 2012. godine odobrene od strane svih država članica EU.\nPažin je naglasio značajnu ulogu koju u promociji evropskih vrednosti ima Nemačka, kao i druge partnerske države, među kojima posebno SAD. Potpredsjednik crnogorske Vlade je posebno izrazio zahvalnost za podršku evropskoj integraciji Crne Gore od država članica Višegradske grupe, čiji su visoki predstavnici takođe prisustvovali sastanku. U tom kontekstu, naglasio je da je dosadašnji nemački princip evrointegracije “strogo, ali pravično” davao konkretne rezultate i da to može biti način nastavka odnosa Evropske unije i prema ostalim državama aspirantima za članstvo u EU.\nGovoreći o nedavnom usvajanju Deklaracije o takozvanom “mini Šengenu”, od strane Republike Srbije, Republike Albanije i Republike Sjeverne Makedonije, on je podsetio da je Crnoj Gori jedan od ključnih prioriteta jačanje dobrosusedskih odnosa, zbog čega i daje svoj puni doprinos već uspostavljenim regionalnim inicijativama, koje za sada ostvaruju očekivane rezultate upravo u oblastima koje su predmet promocije u okviru inicijative popularnog naziva “mini Šengen”. On je dodao da ne smatra da takva inicijativa za sobom nosi kvalitetniju integraciju u Evropsku uniju. “Naprotiv, usmeravaju se vreme, energija i snaga država regiona na kreiranje nečeg što već postoji pod drugim nazivima, sa još nejasnim potencijalom kako nova inicijativa može doprineti evropskoj integraciji država regiona”.\nVeoma je važno, podvukao je potpredsjednik, da u procesu pristupanja Evropskoj uniji svakoj državi bude omogućeno da napreduje u skladu sa sopstvenim zaslugama i reformskim rezultatima. „Samo na zaslugama zasnovan napredak ka članstvu u EU može biti vetar u leđa stvarnim reformama i osigurati visoku podrška građana regiona zajedničkoj evropskoj budućnosti“, zaključio je Pažin.


Lajčak: Crna Gora pouzdan partner\nBivši izaslanik EU za crnogorski referendum o nezavisnosti i visoki predstavnik u BiH, danas ministar inostranih poslova Slovačke Miroslav Lajčak, prisustvovao je samitu šefova diplomatija Centralnoevropske inicijative, održanom u Budvi i tom prilikom za Glas Amerike govorio o situaciji u regionu.\nSlovački šef diplomatije, četiri godine nakon što je Crna Gora obnovila nezavisnost, smatra da je država napredovala i napravila značajan korak u dobrom pravcu:\n''Danas je Crna Gora na putu ka Evropskoj uniji i NATO-u i jedna je od najnaprednijih država u Regionu. Sa gledišta EU, Crna Gora je jedna uspješna zemlja koja, naravno, ima svoje probleme vezane za administrativne kapacitete, korupciju i slično. Ali, to ne izlazi iz nekog okvira koji je uobičajen za ovaj region. Ono što je važnije za Crnu Goru jeste da ima snažnu Vladu koja ispunjava svoje obaveze koje je preuzela. To je jako važno. Dakle, Crna Gora je ozbiljan i pouzdan partner''.\nKada je u pitanju Srbija, za EU i dalje je u prvom planu saradnja sa Haškim tribunalom, kaže Lajčak. 'Glavni tužilac Bramerc u Luksemburgu nam je rekao da je saradnja na zadovoljavajućem nivou, iako njegov izvještaj nije bio pozitivan kao prije šest mjeseci':\n''Ali, na osnovu tog Izvještaja donijeta je odluka da Srbija može da ide u proces ratifikacije Sporazuma o stabilizaciji i pridruživanju. Nije to nikakvo vještačko ubrzavanje, već normalan korak u tom procesu. Sa druge strane, Srbija traži da njena Aplikacija za članstvo bude proslijeđena u Evropsku komisiju, ali u tome nije dobila podršku. Rečeno je da taj proces treba da se razvija korak po korak''.\nLajčaka smo pitali hoće li EU i dalje vrednovati pojedinačni učinak država u procesu pristupanja, ili će države iz regiona morati da čekaju jedna drugu:\n''EU insistira na filozofiji da svaka zemlja treba da napreduje na osnovu vlastitih rezultata, da zemlja koja ide sporije ne treba i ne može da blokira zemlju koja ide brže. Pravila igre treba da budu ista za sve zemlje, ali brzina, tempo probližavanja Evropskoj uniji je individualno i apsolutno zavisi od toga kako jedna zemlja ispunjava svoje obaveze''.\nLajčak tvrdi da se BiH i danas suočava sa problemima koji su postojali i dok je on bio Visoki predstavnik, kao i da su centralna pitanja te države-ustavne promjene, odnos države prema entitetima i stvaranje funkcionalne države. "BiH nije u krizi, ali previše sporo ide naprijed", konstatuje Lajčak.


On je u izjavi za TV Most rekao „da je posebno teška situacija na centralnom Kosovu , a najteža je u opštini Lipljan , u selima Radevo, Kuzmin , Preoce i Ugljare , odakle đaci putuju do škola a sneg nije očišćen“.\n„U tim sredinama gotovo da i nema prevoza pa više od 20 odsto učenika sa tog prostora ne pohađa nastavu”, rekao je Stojčetović.\nOn je dodao da „problema ima i u ostalim delovima Kosova i Metohije.\n„Zbog niskog napona struje , otežano je grejanje u školama koje se greju iz Gradske toplane u Kosovskoj Mitrovici , tako da su u školama “Branko Radičević” u ovom gradu i Tehničkoj školi u Zvečanu časovi skraćeni na 30 minuta”, rekao je Stojčetović.\nOn ja apelovao na čelnike lokalnih samouprava da ulože dodatne napore i pomognu da se učionice zagreju.\n„Ništa nam ne vredi ako nam se deca smrzavaju i razboljevaju , grejanje je u ovim ledenim danima najvažnije” , zaključio je Predrag Stojčetović.


U Crnoj Gori internet koristi 33% građana U Crnoj Gori internet koristi 33% građana – Personal magazin\nU Crnoj Gori internet koristi 33% građana\nCrna Gora je, prema tim podacima, ispred Srbije, Makedonije i Bosne i Hercegovine, gde je krajem prošle godine Internet penetracija iznosila od 22-25%, ali iza Hrvatske sa 39, i Slovenije (više od 60%).\nInternet u Crnoj Gori koristi oko 206 hiljada građana, što odgovara penetraciji od 33,3 odsto, saopšteno je iz Agencije za telekomunikacije. Agenciji Mina-business je saopšteno da je broj Internet korisnika krajem marta, koji su dostavili provajderi je 115 hiljada, ali da je realan broj veći jer isti nalog koristi više osoba.\nCrna Gora je, prema tim podacima, ispred Srbije, Makedonije i Bosne i Hercegovine, gdje je krajem prošle godine Internet penetracija iznosila od 22 do 25 odsto, ali iza Hrvatske sa 39, i Slovenije gdje Internet koristi više od 60 odsto stanovništva.\nU Agenciji očekuju dalji rast Internet penetracije, jer su usluge širokopojasnog pristupa sve jeftiniji, a provajderi brojniji. Na kraju marta, broj ADSL korisnika T-Coma dostigao je 18 hiljada, dok brzi Internet servis kompanije MTEL koristi više od tri hiljade građana.\nU Crnoj Gori internet koristi 33% građana was last modified: May 12th, 2008 by Redakcija\nU Beogradu počinje Sajam tehnike\nTranscend CF 300X memorijska kartica


Kragujevac - Počinje masovna vakcinacija u Kragujevcu - Vesti iz Kragujevca i Šumadije - Pressek.rs\nU Kragujevcu će od srede, 20. januara, protiv korona virusa moći da se vakcinišu i građani koji se nisu prijavili preko portala eUprava. U Hali „Gordana Goca Bogojević“ pet ekipa vakcinisaće sve Kragujevčane koji žele da prime vakcinu.\n- Inače, to je jedan od deset vakcinalnih punktova gde je ukupno angažovano 48 ekipa. U ambulanti broj 5 u Erdogliji danas će biti vaksinisano 360 sugrađana koji su se za imunizaciju prijavili preko portala eUprava, najavila je informativna služba Skupštine grada Kragujevca.\nOsim u Hali „Gordana Goca Bogojević“, vakcinacija se u Kragujevcu obavlja na još 9 mesta. U pitanju su ambulante Doma zdravlja Kragujevac – Ambulanta broj 1, Ambulanta broj 2, Ambulanta broj 3, Ambulanta broj 4, Ambulanta broj 5, Ambulanta broj 6, kao i ambulante u Stanovu, Bresnici i na Aerodromu.\nDa podsetimo, prijavljivanje za vakcinisanje protiv kovida 19 preko portala e-Uprave počelo je 11. januara. Da bi koristili ovu uslugu na Portalu e-Uprava građani ne moraju da budu registrovani korisnici, a prijavljivanje je moguće putem ovog LINK-a. https://euprava.gov.rs/usluge/6224\n· Sreda, 20. januar 2021. Još 54 Kragujevčana pozitivno na korona virus\n· Sreda, 20. januar 2021. Kragujevac: Muke žitelja Teferiča sa nestancima struje


Razgovori predstavnika DFC sa ministarstvom finansija\nDelegacija američke Međunarodne razvojne finansijske korporacije (DFC) predvođena direktorom Adamom Bolerom, kao i predstavnici američke EXIM banke, sastali su se sa predstavnicima ministarstava i Narodne banke Srbije i Beogradu i razgovarali o realizaciji budućih projekata.\nIz Ministarstva finansija je saopšteno da je na sastanku sa DFC razgovarano "o milijardama dolara koje će biti na raspolaganju Srbiji, odnosno privredi i građanima".\nMinistar finansija Siniša Mali je istakao da su odmah po osnivanju kancelarije DFC u Beogradu počeli konkretni razgovori o projektima koji će biti realizovani.\nOn je kazao da je reč o "garantnoj šemi poput naše za mikro, mala i srednja preduzeća", a da će naredne nedelje sa direktorkom kancelarije DFC u Beogradu Džonom Jovanovićem biti precizirana garantna šema.\nMinistar finansija je rekao da je dolazak DFC i signal američkim investitorima da ulažu u Srbiju.\nKancelarija DFC simbolično je otvorena u Beogradu u ponedeljak, nakon susreta najviših zvaničnika Srbije sa direktorom DFC i specijalnim izaslanikom predsednika SAD Ričardom Grenelom.\nPredstavinci DFC su se tokom dana sastali sa ministarkom saobraćaja, građevinarstva i infrastrukture Zoranom Mihajlović, a teme razgovora bile su infrastrukturni projekti u povezivanju Beograda i Prištine, kao i podrška ženskom preduzetništvu, prenosi Fonet.\nMinistarka Mihajlović je rekla da je fomiran tim koji će 24 sata raditi sa DFC, a da se posebno razgovaralo o Autoputu mira Niš-Merdare i železničkom saobraćaju i da se ubrzano priprema dokumentacija za realizaciju.\nGuvernerka Narodne banke Srbije Jorgovanka Tabaković sastala se predstavnicima DFC, EXIM banke, čija poseta, kako se navodi u saopštenju, označava početak sprovođenja ranijih dogovora i njihovu dalju konkretizaciju preciziranjem razvojnih projekata i oblasti saradnje.\nDirektor Kancelarije za KiM Marko Đurić razgovarao je sa predstavnicima DFC o potencijalima ulaganja na Kosovu i istakao važnost projekata od kojih bi korist iale sve etničke grupe, navodi se u saopštenju Kancelarije.\nĐurić je američku delegaciju upoznao sa poljoprivrednim kapacitetima na Kosovu, industrijskim potencijalima, mogućnostima za razvoj turizma, a posebnu pažnju je posvetio ekonomskim prilikama u većinski srpskim sredinama na Kosovu, navodi se u saopštenju.


Vesti - Stvarno važna kartica uključuje građane u razvoj lokalnih zajednica\nPrva filantropska kartica u Srbiji koja će uključiti građane u razvoj lokalnih zajednica.\nFondacija Ana i Vlade Divac i Američka agencija za međunarodni razvoj (USAID) predstavile su „Stvarno važnu karticu“ u okviru projekta „Unapređenje okvira za davanje“. Ova kartica predstavlja inovativni model prikupljanja sredstava u vidu potrošačke kartice lojalnosti koja povezuje građane, nevladine organizacije i lokalne kompanije u cilju promocije dobročinstva i solidarnosti u lokalnim zajednicama. Stvarno važna kartica će biti predstavljena u Kruševcu, Novom Pazaru, Leskovcu, Obrenovcu i Sremskoj Mitrovici, sa namerom da se, u naredne tri godine, ovaj model proširi i na druge gradove i opštine u Srbiji.\nKorišćenjem Stvarno važne kartice u prodavnicama koje su deo ovog projekta, građani ostvaruju pravo na popust pri svakoj kupovini. Istovremeno, 1% svih kupovina obavljenih uz korišćenje ove kartice biće doniran lokalnoj zajednici, i korišćen za finansiranje projekata izabranih od strane građana. Detaljnije informacije o samoj kartici, kao i o organizacijama i kompanijama uključenim u ovaj projekat nalaze se na sajtu stvarnovazna.rs


Ministar Vulin: Ratnici, zemlja koju ste sačuvali ponosna je na vas | Ministarstvo odbrane Republike Srbije\nMinistar Vulin: Ratnici, zemlja koju ste sačuvali ponosna je na vas\nIzaslanik predsednika Republike Srbije i vrhovnog komandanta Vojske Srbije ministar odbrane Aleksandar Vulin i načelnik Generalštaba general-potpukovnik Milan Mojsilović prisustvovali su večeras Svečanoj akademiji povodom Dana vojnih veterana - 4. decembra, u Kongresnoj sali Doma Garde.\nNa početku svečanosti ministar Vulin čestitao je praznik vojnim veteranima u ime predsednika Republike Srbije i vrhovnog komandanta Vojske Srbije Aleksandra Vučića.\n- Čestitam ovaj teški i ponosni praznik svakome od vas, celoj Srbiji, i onoj pre nas i onoj koja će tek koračati za nama. Teški i ponosni, jer srećni narodi ne mogu da obeležavaju ovakve dane. Srećni narodi nisu upoznali ratove, mržnju, okupaciju i ne mogu da obeležavaju ovakve dane. Ali ovaj praznik je ponosan, jer kako ne biti ponosan na istoriju malobrojnog naroda koji jeste bio okupiran, ali nikada nije bio porobljen - rekao je ministar Vulin.\nKako je istakao ministar odbrane, mogli smo ovaj dan posvetiti brojnim događajima i ličnostima iz srpske istorije, ali izabrali smo ovaj “jer hteli smo da kažemo da ništa ne počinje od nas”.\n- Menjali su se kroz istoriju neprijatelji, savezi, ratovi, ali jedna stvar se nije promenila - upornost i čvrsta rešenost, nesalomljiva volja srpskog naroda da bude slobodan po svaku cenu. Nije se promenila tvrdoglavost srpskog naroda da ima svoju državu i u njoj svoju vojsku i da se uvek srpska država i vojska u glavi srpskog seljaka izjednače. Država je sloboda - naglasio je izaslanik predsednika.\nOn je dodao da je u našoj istoriji bilo ratova koji su drugi izazivali i koje su nam nametali.\n- Ratnici koji su našu zemlju očuvali, odbranili, danas su ovde. Neki tako što im pamtimo imena ispod kamenih spomenika, a neki koji su ovde, koračaju kao uspomena, primer, ponos i dokaz da srpska država više nije ona koja će se skrivati od onih koji su je stvarali i branili. Ovaj mali i hrabri narod iznedrio je veće i bolje nego mnogo bogatiji, brojniji i jači. Srpskom narodu kada je teško uvek se rode ljudi koji povedu narod i promene ga na bolje. Ratnici koji su ovu zemlju branili i hranili zaslužuju svako poštovanje - istakao je ministar Vulin i poručio da treba da se pokažemo kao dostojni njih.\nPrema njegovim rečima, Srbija jača, napreduje, njena vojska je bolja i opremljenija, uređenija.\n- Ratnici, vi to vidite. Budite sigurni da ova država i ova zemlja, na čelu sa svojim predsednikom neće da ratuje i bilo kome da čini bilo kakva zla, ali da isto tako neće da dozvoli da se ponovi nijedna “Oluja”, ni Jasenovac ni Prebilovci. Nikada više ovaj narod neće biti nema, bezosećajna žrtva, nikada više neće biti bez pomoći svoje države i vojske - rekao je ministar Vulin i zaključio porukom ratnicima “zemlja koju ste sačuvali ima razloga da bude ponosna i da vas učini ponosnima”.\nPovodom Dana vojnih veterana, ministar Vulin uručio je Plaketu Ministarstva odbrane glavnom i odgovornom uredniku lista “Vojni veteran” Zvonimiru Pešiću i vojnu spomen-medalju dr Miletu Bjelajcu, kao priznanja za uspešnu saradnju i doprinos u radu, realizaciji projekata i ostalih aktivnosti u Ministarstvu odbrane.\nU svečanoj akademiji učestvovali su Umetnički ansambl Ministarstva odbrane "Stanislav Binički" i Mešoviti hor Ministarstva odbrane i Vojske Srbije.\nVečerašnjoj svečanosti povodom Dana vojnih veterana prisustvovali su i predstavnici Ministarstva odbrane i Vojske Srbije, strani vojni predstavnici akreditovani u Republici Srbiji, vojni veterani, predstavnici verskih zajednica, udruženja za negovanje tradicija i članovi porodica poginulih pripadnika vojske.\nPovodom Dana vojnih veterana u svim organizacionim jedinicama Ministarstva odbrane i Vojske Srbije organizovani su svečani skupovi i uručene nagrade i priznanja najzaslužnijim pripadnicima.\nZa Dan vojnih veterana određen je 4. decembar, kada je 1912. godine potpisano primirje u Prvom balkanskom ratu između saveznika Srbije, Crne Gore, Grčke i Bugarske s jedne i Otomanske carevine (Turske), kao poražene s druge strane.


Tanjug 30. aprila 2021. 06:29\nARAD – Ambasador Srbije u Rumuniji Stefan Tomašević prisustvovao je juče promociji srpskih proizvoda u prodajnom lancu kompanije „Remarkt“ u Aradu.\nAmbasador Tomašević istakao je da sa velikim zadovoljstvom uoči Uskrsa prisustvuje svečanosti koju su domaćini iz kompanije „Remarkt“ priredili u čast srpskih proizvoda, dodajući da Srbija duguje veliku zahvalnost na pruženoj šansi i otvorenim vratima, koja je izuzetno teško otvoriti na zahtevnom evropskom tržištu, objavljeno je na internet stranici Ministarstva spoljnih poslova Srbije.\nPrema rečima ambasadora Tomaševića, vizija predsednika Aleksandra Vučića je ekonomski jaka Srbija, koja sa svojim susedima razvija najbolje odnose, što je politika koju sprovodi i šef srpske diplomatije Nikola Selaković.\nTomašević je objasnio da ta politika sadrži kao važnu komponentu i ekonomsku diplomatiju, a predstavnicima Srbije u svetu preostaje da je na adekvatan način zastupaju i realizuju.\nAmbasador Tomašević naglasio je da smo do nedavno na rumunskom tržištu imali samo jednog proizvođača iz Srbije, kao i da su postojali pojedinačni pokušaji plasmana koji su bili neodrživi, ukazavši na to da danas u trgovinskom lancu „Remarkt“ postoji čitav spektar vrhunskih srpskih proizvoda.\nOn je zaključio da je to plod posvećenog rada, koji je zahtevao mnogo truda svih učesnika u ovom procesu.\nAmbasador je istakao da je srećan zbog toga što u ponudi značajno mesto zauzimaju srpska vina, što je od ogromnog značaja za vinsku industriju u Srbiji, i u skladu je sa strategijom Srbije u pogledu pozicioniranja srpskih vina na inostranom tržištu.\nTomašević je izrazio uverenje da će se saradnja srpskih proizvođača sa rumunskim prodajnim lancima nastaviti, a asortiman robe dodatno proširiti.\nPromociji su prisustvovali i predstavnici kompanije „Remarkt“ Dušan Vilms, Đerardo Moncilo i Florian Katana, poslanik rumunskog Parlamenta i predsednik Saveza Srba u Rumuniji Ognjan Krstić, predsednik Županijskog saveta Arada Justin Ćonka, gradonačelnik Arada Kalin Bibarc, zamenik prefekta okruga Arada Jonel Sinać i predstavnici srpske dijaspore.


Ovo su samo neki od komentara stanovnika prestonice na društvenim mrežama koje su se "usijale" zbog žalbi na nepokošene zelene površine u različitim delovima grada.\nOsim društvenih mreža, stanovnici prestonice zatrpali su i Beokom servis prijavama zbog nepokošene trave. Građani su se požalili na travu "do kolena" u Ulici Ante Bogićevića na Zvezdari, na uglu ulica Mirča Aceva i Zaplanjske na Voždovcu, na Bežanijskoj kosi...\nU JKP "Zelenilo-Beograd" za "Novosti" ne komentarišu ove navode, ali kažu da je košenje u prestoničkim parkovima i parterima počelo još 4. aprila, dok su travnate površine u stambenim naseljima došle na red nekoliko dana kasnije.\nInače, ukupna površina travnjaka u prestonici o kojima brine njihovo preduzeće prostire na više od 2.000 hektara.\n- Košenje predstavlja najobimniji posao u delatnosti kojom se bavi naše preduzeće - navode za "Novosti" u "Zelenilu". - Intenzitet i učestalost košenja direktno su zavisni od vremenskih prilika. Površine koje su svrstane u prvu kategoriju, a to su najznačajniji parkovi i parteri, kose se od deset, pa čak do 21 put. Parkovske površine šireg centra grada, svrstane su u drugu i treću kategoriju, i one se kose od sedam do deset puta, a skverovi i zelenilo duž saobraćajnica, koje pripadaju četvrtoj kategoriji - sedam puta godišnje. Površine u stambenim naseljima iz pete kategorije, i delimično uređene površine koje pripadaju šestoj kategoriji, kose od pet do deset puta godišnje, u zavisnosti od potreba.\nPrema rečima nadležnih, na terenu je svakodnevno angažovano u proseku 140 radnika "Zelenila" sa neophodnom mehanizacijom - multifunkcionalnim vozilima, trimerima, kosačicama i zglobnim traktorima.\n- Poslednjih godina preduzeće je mnogo ulagalo u obnavljanje mehanizacije koja se koristi za košenje travnjaka, tako da sada možemo reći da "Zelenilo - Beograd" ima najsavremenije kosione uređaje u regionu - ističu nadležni. - Uz savremene uređaje, naporan i marljiv rad i dobru organizaciju verujemo da će i ova sezona košenja proći uspešno kao i sve prethodne.\nPrijave i putem mejla\n- SUGRAĐANI se o svim informacijama, koje se tiču javnih zelenih površina mogu informisati putem mejl adrese info@zelenilo.rs ili pozivanjem Centra za informisanje na broj 011/2630-506 svakog radnog dana od 7.30 do 15.30 časova - podsećaju u ovom preduzeću.\ntrava Beograd vesti JKP "Zelenilo-Beograd" zaraslo parkovi neuređeni parkovi


Turska im pokazala gde im je mesto: „Ti si Dragi imenovan a Erdogan je izabran“ … - WebTribune\nHome/U FOKUSU/Turska im pokazala gde im je mesto: „Ti si Dragi imenovan a Erdogan je izabran“ …\nTurska im pokazala gde im je mesto: „Ti si Dragi imenovan a Erdogan je izabran“ …\n9. априла 2021.\tU FOKUSU Ostavite komentar\nDragi je tim povodom rekao da treba biti otvoren s „diktatorima“, što je izazvalo osude iz Ankare, javlja Rojters.\nErdogan je u utorak u Ankari primio predsednicu EK Ursulu fon der Lejen i predsednika Evropskog savta Šarla Mišela, a na snimku s početka toga sastanka vidi se da je Mišelu namenjena stolaca odmah do Erdogana, dok je Fon der Lejen morala da sedne na obližnji kauč sa strane, navodi britanska agencija.\n„Apsolutno se ne slažem s Erdoganovim ponašanjem prema predsednici Fon der Lajen… Mislim da to nije bilo prikladno ponašanje i bilo mi je jako žao zbog ponižavanja koje je Fon der Lajen morala da pretrpi“, rekao je Dragi novinarima.\n„U vezi s tim, nazovimo ih to što jesu – diktatorima – s kojima se ipak mora koordinirati, mora se biti otvoren kada se izražavaju drugačija gledišta i mišljenja“, poručio je šef italijanske vlade.\n„Snažno osuđujemo neprihvatljiv, populistički govor imenovanog italijanskog premijera Dragija i njegove ružne i neumerene komentare u vezi našeg izabranog predsednika“, objavio je Čavušoglu na Tviteru.\nČavušoglu je ranije u četvrtak naveo kako je Erdogan primio šeficu Evropske komisije Ursulu fon der Lajen u skladu sa „zahtevima i predlozima Evropske unije “ i odbacio kritike da je Ankara ponizila čelnicu EK.


Opština Severna Mitrovica - Antonijević: Uprkos porastu broja novozaraženih, situacija pod kontrolom Antonijević: Uprkos porastu broja novozaraženih, situacija pod kontrolom | E-opština Severna Mitrovica\nAntonijević: Uprkos porastu broja novozaraženih, situacija pod kontrolom\nU srpskim sredinama na Kosovu, posle tri nedelje bez zaraženih koronavirusom, broj inficiranih je dostigao 25, potvrdio je večeras za Kosovo Onlajn epidemiolog iz Zavoda za javno zdravlje dr Aleksandar Antonijević. Antonijević je naglasio da je za sada situacija pod kontrolom.\n01.07.2020 - 20:31\n„Došlo je do naglog porasta ljudi koji se javljaju domovima zdravlja sa sumnjom na respiratornu infekciju, 25 novoobolelih je ozbiljan broj i siguran sam, još će rasti u narednim danima, jer još uvek nisu svi koji su se javili sa simptomima testirani“, rekao je Antonijević.\nU izjavi za Kosovo Onlajn navodi da se iz dana u dan povećava broj testiranih.\n„Radimo brze testove i PSR testiranje, pokušavamo da zaustavimo rapidan porast, da vidimo na čemu smo do kraja nedelje i do sredine sledeće nedelje, nadam se da će svi koji su se javili sa medicinskim indikacijama pokriveni, tada ćemo imati jasiju sliku, još uvek je rano da konkretno dajem mišljenje“, dodao je Antonijević.\nDanas su stigli rezultati 30 testiranih uzoraka, od kojih je 9 osoba pozitivno, 6 iz Leposavića, 2 iz Zvečana i jedan iz Severne Mitrovice, rekao je Antonijević.\nDodao je da je danas uzet 41 uzorak, koji se sutra se šalje na testiranje u Beograd i da se razultati očeku u petak.\n„U petak ćemo uzorkovati nadam se, 50-60 ljudi, zaokružićemo jednu veliku celinu, prikupili smo sve indikacije ljudi koji su se javljali domovima zdravlja, radili smo trijažu, ono što je i klinički i rezultatima ispunjavalo uslove je već testirano, a ono što je samo sa kliničkom slikom testiraćemo u narednim danima, tako da ćemo imati jasniju sliku o stanju u toku naredne nedelje“, rekao je Antonijević.\n„Molim građane da se jave u kovid ambulantu u mestu gde žive, odrade krvnu sliku, klinički pregled, konsultuju infektologa, epidemiologa o daljim koracima“, apelovao je Antonijević.\n„Tudili smo se, u startu smo znali šta je prioritet, šta su problemi uspeli smo da sačuvamo zdravstveni sistem, imali smo dovoljan broj testova, radili smo trijažu i uspeli smo da nam zdravstveni sistem ne ispadne iz funkcije“, rekao je Antonijević.\n„Šteta je već nastala, bilo je puno javnih okupljanja, proslava, matura, svega sada je to zaustavljeno, probaćemo da saniramo i zaustavimo dalje širenje“, rekao je Antonijević.


Humanitarna diplomatija – CfSP\nDragan Šutanovac 04/29/2020 Comments (0)\nFoto: Russian Defence Ministry/Reuters\nSvetska pandemija virusa COVID-19 nam je nažalost generisala i novu vrstu, do sada malo viđene, diplomatije. Sama po sebi, diplomatija predstavlja sredstvo spoljne politike države i do sada smo u teoriji poznavali više vrsta diplomatskih strategija, poput preventivne, javne, ekonomske, protivpobunjeničke, migracione, nuklearne, talačke ili tzv. gunboat (topovnjača) diplomatije. Međutim, pandemija nam je eksplicitno ukazala i na humanitarnu diplomatiju, koja se u prethodnom periodu mogla samo naslućivati. Definicija humanitarne diplomatije jeste da ona predstavlja upotrebu humanitarne pomoći kao sredstva za postizanje diplomatskog cilja. Načelno predstavlja vrstu asimetrične diplomatije koju jače države često koriste da etabliraju svoje interese. Za razliku od humanitarne intervencije koja za cilj ima široki nivo obuhvatnosti građana i društveni oporavak zemlje, humanitarna diplomatija nastoji da bude što jeftinija, ali da istovremeno obezbedi široku medijsku vidljivost. Sama činjenica da se radi o humanitarnim aktivnostima izaziva emocije kod korisnika pomoći, a uz dodatak meke moći kroz aktivnost medija i državne administracije stvaraju se humana “božanstva”.\nU novije vreme, humanitarnu diplomatiju je najčešće koristila Moskva. Još 2014. godine, beli konvoji kamiona Kamaz su krenuli sa isporukom humanitarne pomoći (hrane i lekova) za ukrajinski Donbas. Rusija je od toga imala višestruku korist. Sa jedne strane na kreativan način je poslala poruku međunarodnoj javnosti da se u Donbasu radi o unutrašnjem ukrajinskom sukobu, a da Rusija želi samo da pomogne. Sa druge strane, humanitarni konvoji su bili veoma uspešni u uspostavljanju privremenih primirja i pritisaka na Kijev, naravno u vremenu kada je to Moskvi odgovaralo. Slično je bilo i u Siriji, ali u manjem obimu jer im je i spoljnopolitički interes tamo manji. I po pravilu se svaka humanitarna pomoć medijski eksploatisala na više načina, sa veoma bitnom emotivnom porukom.\nNi ruska humanitarna pomoć u jeku pandemije nije izuzetak. Italiji je dostavljena pomoć u vidu medicinske i zaštitne opreme, timova virusologa, emidemiologa, medicinskih sestara i pripadnika vojske specijalizovanih za dezinfekciju ulica aerosolima. Simptomatično je da su Rusi već bili spremni za pomoć jer su nalepnice sa ruskim i italijanskim zastavama i grafike sa porukom “Dalla Russia con amore” bile odštampane, a oprema i ljudi spremni za putovanje. U vremenima kada se proverava žilavost sposobnosti i državnog sistema, a sa umanjenom spremnošću za reakciju, svaka pomoć je dobrodošla, posebno ona protkana emotivnim porukama. Da bi se kroz pomoć Italiji obezbedila win-win pozicija neophodno je bilo i dodatno začiniti celu situaciju lažnom vešću kako Poljska nije odobrila prelet aviona sa humanitarnom pomoći Italiji. Ruski mediji očigledno vode kampanju širenja dezinformacija kako bi podstakli paniku, sejali nepoverenje i pogoršali posledice korona virusa na Zapadu, navodi se u dokumentu EU, a koji upravo potvrđuje i slučaj sa Poljskom. Moskva je odmah nakon početka pandemije virusa COVID-19 fleksibilno prilagođavala spoljnopolitički nastup. Dok se epidemija razvijala u Kini, Kremlj je bio jako oprezan obzirom da dve zemlje pokušavaju unaprediti privredne odnose. Čim je pandemija počela da se širi u Evropi i Americi, Moskva je javno saopštavala da je Zapad nespreman i bez dovoljnih sposobnosti za sprečavanje infekcije svojih građana. Za operaciju humanitarne diplomatije, Italija je bila savršen izbor. Ne treba zaboraviti da je Italija jedna od najvažnijih NATO zemalja i zato idealna za humanitarnu projekciju interesa. Ali tu su i privredni mogućnosti jer će rusko tržište biti još interesantnije nakon krize, kako bi se obnovila privreda Italije. Zauzvrat, Italija će sasvim sigurno lobirati u Briselu za ukidanje sankcija Rusiji zbog aneksije Krima. Tako da natpisi inspirisani filmom Džejmsa Bonda “Iz Rusije sa ljubavlju”, predstavljaju veoma snažno sredstvo diplomatskih napora. Efikasnost takve vrste humanitarne diplomatije će definitivno biti predmet suda istorije.\nPrevious Lažne donacije i prava pomoć\nNext Odbrana Srbije i sumnjive nabavke oružja iz Rusije


SELEKTOVANJE OTPADA U UŽIČKIM PRIGRADSKIM NASELJIMA - UžiceMedia\nNaslovna Ekologija SELEKTOVANJE OTPADA U UŽIČKIM PRIGRADSKIM NASELJIMA\nU okviru projekta počela je podela kanti za 2500 domaćinstava u sedam mesnih zajednica.\nMesne zajednice Krčagovo, Terazije, Turica, Lipa, Centar, Rosulje i Carina obuhvaćene su prekograničnim projektom „Predgrađa recikliraju – Uspostavljanje sistema upravljanja otpadom u prigradskim naseljima Užica i Tuzle/SUBREC”.\n– Ovaj projekat ukupno iznosi 711.000 evra a 417.000 evra dobijaju javno-komunalna preduzeća „Bioktoš„ i Regionalna deponija „Duboko„. Počela je podela i već je 220 domaćinstava dobilo po dve kante od kojih je jedna veća za otpad koji se reciklira, a druga je za mešani otpad, – naveo je Tihomir Petković, gradonačelnik Užica.\nGradonačelnik Tihomir Petković sa saradnicima\nGrađanima je upućen poziv da se uključe u realizaciju projekta, a njegova dopuna za deo grada koji nije obuhvaćen počeće do početka naredne godine. Za Regionalni centar upravljanja otpadom „Duboko“ Užice ovaj projekat primarne selekcije otpada na mestu nastanka je od velikog značaja.\n– Štitimo deponijski prostor koga ima sve manje, tako da produžavamo radni vek deponije. Ovim smo postavili dobre temelje primarne selekcije u Užicu koja će se proširivati kroz donatorska ili sopstvena sredstva, – rekao je mr Momir Milovanović, direktor JKP „Duboko“.\nMr Momir Milovanović, direktor JKP „Duboko“\nU mesnim zajednicama održavaju se info sesije na kojima predstavnici komunalnih preduzeća građanima objašnjavaju kako da postupaju sa otpadom. Učenici srednjih škola i studenti uključeni su u ovaj projekat tako da i oni razgovaraju sa građanima ukoliko imaju nejasnoća oko razvrstavanja otpada.\nOliver Ristanović, direktor JKP „Bioktoš“ istakao je da -primarno selektovani otpad se odvozi na 15 dana, a kante za suvi otpad su od 240 a za mešoviti od 120 litara.\nUkoliko građani budu pravilno odlagali otpad imaće dovoljno mesta u kantama. Početkom aprila kroz projekat će stići i specijalizovano vozilo, – rekao je Ristanović.\nDušan Sekulić iz MZ Krčagovo dobilo je kante i kako je rekao ovo im mnogo znači da na licu mesta odvajaju otpad.\nDušan Sekulić, MZ Krčagovo\nDomaćinstva će do kraja februara dobiti po dve kante za razvrstavanje na „suvi“ i „pomešani“ otpad.\nMESNA ZAJEDNICA KRČAGOVO\nPrethodni tekstŠKOLSKI RASPUST PRODUŽEN DO 24. FEBRUARA\nSledeći tekstZAMENA ORUŽNIH LISTOVA DO 5. MARTA Ko to ne uradi na vreme – predviđene visoke kazne\nUŽIČKA PLAŽA Na kupanje ćemo pričekati zbog lošeg vremena, ali i...


VIJEĆE MINISTARA BIH: Usvojeni Akcioni plan za provođenje Strategije Bosne i Hercegovine za prevenciju i borbu protiv terorizma (2015 – 2020), Strategija razvoja sistema javnih nabavki Bosne i Hercegovine za period 2016. – 2020. godine, Strategija razvoja Agencije za identifikacione dokumente, evidenciju i razmjenu podataka Bosne i Hercegovine 2016 – 2020\nOdlukom o kriterijima koje je donijelo Vijeće ministara BiH na prijedlog Ministarstva sigurnosti BiH, biće izabrana jedne ili više nevladinih organizacija kojima će se rasporediti sredstva tekućeg granta za "Pravnu pomoć osobama smještenim u Imigracionom centru" i za "Smještaj i pravnu pomoć za strance žrtve trgovine ljudima" za 2016. godinu.\nOdlukama su definisani opšti i tematski kriteriji na osnovu kojih će biti izvršen odabir jedne ili više nevladinih organizacija kojima će biti dodijeljena grant sredstva za ove namjene.\nMinistar sigurnosti imenovaće komisiju koja će razmotriti prijavne obrasce i sačiniti rang listu za dodjelu sredstava tekućeg granta na osnovu kriterija propisanih ovim odlukama. U budžetu Ministarstva sigurnosti na stavci grantovi neprofitnim organizacijama, za smještaj i pravnu pomoć za strance žrtve trgovine ljudima odobreno je 100.000 KM, a za pravnu pomoć za strance u Imigracionom centru 20.000 KM.\nPravo pristupa besplatnoj pravnoj pomoći predstavlja osnovni preduvjet za ostvarivanje prava na pravično suđenje u skladu sa Evropskom konvencijom o ljudskim pravima. Ministarstvo sigurnosti će objaviti postupak i način dodjele sredstava iz oba granta na svojoj web stranici i u tri dnevna lista u trajanju 15 dana.\nVijeće ministara BiH, na prijedlog Ministarstva sigurnosti, usvojilo je Akcioni plan za provođenje Strategije Bosne i Hercegovine za prevenciju i borbu protiv terorizma (2015 – 2020). Ovaj plan baziran je na ideji jedinstvenog i koordiniranog pristupa u provođenju Strategije i jačanja kapaciteta nadležnih institucija na svim nivoima u Bosni i Hercegovini za prevenciju i borbu protiv terorizma i s terorizmom povezanih izazova.\nAkcioni plan sadrži tabelarni pregled akcija podijeljenih u sedam ključnih područja: zakonodavstvo, institucionalni kapaciteti, permanentno obrazovanje i praktične provjere sposobnosti, prevencija, zaštita, istrage i odgovor na terorističke incidente.\nPrva tri naznačena područja smatraju se preduvjetima za provedbu svih akcija u prevenciji i borbi protiv terorizma, dok je cilj provođenje aktivnosti iz četiri preostale oblasti usuglašavanje antiterorističkih mjera sa mjerama koje provode zemlje članice EU. Akcioni plan su usaglasile i odobrile nadležne institucije/agencije na svim nivoima u Bosni i Hercegovini. Za njegovo provođenje odgovorno je nadzorno tijelo Vijeća ministara BiH, koje će vršiti redovan monitoring napretka po zacrtanim ciljevima i mjerama.\nVijeće ministara BiH, na prijedlog Agencije za javne nabavke BiH, usvojilo je Strategiju razvoja sistema javnih nabavki Bosne i Hercegovine za period 2016. – 2020. godine, u cilju unapređenja transparentnosti i promoviranja mjera za borbu protiv korupcije. Strateški ciljevi su, također, daljnji razvoj i usklađivanje zakonodavnog okvira s pravnim tekovinama i dobrom praksom EU, te uspostavljanje djelotvornog mehanizma koordinacije i kreiranja politika u okviru sistema javnih nabavki.\nProvođenjem Strategije žele se jačati institucionalni i operativni kapaciteti i funkcionalnost sistema javnih nabavki, kao i konkurencija među privrednim subjektima. Kao strateški cilj navedeno je i stavljanje jačeg fokusa na postizanje "protuvrijednosti za novac" na osnovu pravilne i otvorene konkurencije, u okviru razvoja sistema e-nabavke. Riječ je o usklađivanju Zakona o javnim nabavkama sa direktivama EU, usvajanju novog pravilnika o monitoringu radi unapređenja sadašnjeg sistema nadzora, te obuci službenika za javne nabavke u ugovornim organima.\nMeđu kratkoročne rezultate ubraja se i izgradnja efikasnog sistema pravne zaštite u javnim nabavkama u BiH, kao i razvoj modula za podnošenje i ocjenu ponuda i dodjelu ugovora u sistemu e-nabavki (e-tendering i e-dodjele). Usvojen je i prateći strateški Akcioni plan za period 2016-2017. godina, kojim su definirane nadležne institucije koje u određenim rokovima treba da provedu aktivnosti usmjerene na kratkoročne rezultate.\nVijeće ministara BiH, na prijedlog Ministarstva civilnih poslova, usvojilo je Strategiju razvoja Agencije za identifikacione dokumente, evidenciju i razmjenu podataka Bosne i Hercegovine 2016 – 2020. Analiza okruženja je pokazala da u prve dvije godine strateškog perioda IDDEEA mora iskoristiti organizacione prednosti i vlastite resurse u cilju optimizacije i racionalizacije radnih procesa u svrhu efikasnijeg funkcioniranja i dostizanja ključnih stateških ciljeva u periodu 2018-2020.\nStrateški ciljevi su podijeljeni prema operativnosti i funkcionalnosti u sedam cjelina, među kojima su povećanje transparentnosti i poboljšanje procesa upravljanja, personalizacija i poboljšanje sigurnosti identifikacionih dokumenata, kao i izdavanje kvalificiranog digitalnog potpisa. Strategijom su definirani i ciljevi poput održavanja tehničkih uvjeta za vođenje evidencija i jačanje telekomunikacionih kapaciteta, optimizacije i nadogradnje sigurnosti radnih procesa, provođenja razvojno-investicionih i međunarodnih projekata i jačanja međunarodne saradnje, te jačanja ljudskih potencijala.


Vučić u Leskovcu – "Naš je posao da ne dozvolimo da nam zemlju vrate u prošlost" – Info Centar Juga\nPremijer Srbijer, lider SNS i predsednički kandidat Aleksandar Vučić poručio je na velikom predizbornom mitingu u Leskovcu da dolazi vreme obnove Srbije i pozvao građane da 2. aprila glasaju za mir, stabilnost naše zemlje.\n„Dolazim iz Lebana, gde su mi rekli da sam prvi premijer koji je ikada bio u Lebanu od 1945. godine i veoma sam srećan što sam imao priliku da, zajedno sa Rasimom, Goranom i ostalim prijateljima iz Vlade Srbije, dovedem turskog investitora koji će za nepuna tri meseca zaposliti 300 radnika. Posle godina i decenija propadanja Lebane dobija fabriku, pre neki dan je otvorena knjižara, najnovija i najmodernija a verujem i da još mnogo toga u svakom drugom mestu u Jablaničkom okrugu možemo da uradimo“ – kazao je predsednički kandidat Aleksandar Vučić na predizbornom mitingu u prepunoj leskovačkoj hali „Dubočica“.\n„Samo za ovu fabriku u Lebanu, Vlada Republike Srbije dala je 147 mliona dinara zato što hoćemo da razvijamo jug Srbije kako bi bio sve uspešniji, bogatiji i jači“ – kazao je Vučić i dodao „Naš je posao da ne dozvolimo da nam zemlju vrate u prošlost, u podele, na njihove i naše, jer smo mi jednako vredni i dobri ljudi koji želimo poštenim radom da stvorimo bolju Srbiju“.\n„Srbija na čelu sa Aleksandrom Vučićem postaje zemlja u kojoj se po prvi put rad i trud vrednuju na pravi način. Zato je važno da veliki broj građana izađe na izbore. Aleksandar Vučić je dokazao da ima znanje, obrazovanje, volju i energiju da završi tranziciju u Srbiji“ – poručio je predsednik GrO dr Goran Cvetanović.\nNa mitingu u Leskovcu građanima se obratio i Dragan Marković Palma, poljoprivredni proizvođač Novica Gorčić iz Bratmilovca, dobitnik prve nagrade na poslednjem Etno sajmu hrane i pića u Beogradu.


Povraćaj i poništenje\nKompanija “Gaja” doo ne snosi odgovornost za bilo koju vrstu zastoja u radu, problema u radu servera ili drugih tehničkih problema, usporavanja ili drugih smetnji koje se mogu desiti dok koristite veb sajt ili neku od naših usluga. Ukoliko utvrdimo da postoji osnov za refundiranje, svaki slučaj refundiranja rešavaćemo pojedinačno po sopstvenom nahođenju.\nTakođe, nećemo biti odgovorni za štetu ili gubitke nastale u vezi sa ili usled zastoja u radu, problema u radu servera ili drugih tehničkih problema, usporavanja ili drugih smetnji koje su se desile u toku rada veb sajta ili prenošenja njegovog sadržaja, gubitaka ili oštećenja podataka, problema sa linijama i u komunikaciji, ili svaku pojedinačnu zloupotrebu sajta, ili za bilo koju drugu štetu ili gubitke koji mogu da se dese.\nU slučaju da je igra započeta, ali je prekinuta usled kvara u Rulet Gaja sistemu, “Gaja” doo će Vam refundirati iznos koji ste uložili u igru tako što će ga vratiti na Vaš ruletgaja.com račun.\nU slučaju da je igra započeta ali je prekinuta zbog kvara proizašlog iz Vašeg sistema ili je kvar nastao zbog problema sa mrežom, ruletgaja.com neće refundirati iznos koji ste uložili u igru. Ako je igra završena kroz sistem servera, ruletgaja.com će smatrati igru u potpunosti zavšenom. Ovo uključuje povlačenje iznosa uloženih sredstava i odobrenje svih dobitaka koji su nastali kao ishod igre.\nU slučaju nepravilnosti u radu Online Rulet Gaja sistema, sve opklade će biti poništene.\nAko zbog tehničke greške, dobici ne budu dodati Vašem ruletgaja.com online računu, morate odmah da prestanete da igrate i da obavestite Rulet Gaja o tome kako bi transakcije igre bile ispitane i u skladu sa tim i ispravljene.\nOva Pravila i sve buduće izmene i dopune, stupaju na snagu i primenjuju se od dana objavljivanja na internet stranici Priređivača, nakon dobijanja saglasnost ovlašćenih državnih organa.\nPriređivač Učesniku daje mogućnost ličnog isključenja iz igre na odredjeni vremenski period ili trajno. Samoisključenje, uključujući i trajno, nastupa ukoliko učesnik kontaktira putem e-pošte administratora i u pisanoj formi zahteva da mu se ograniči igranje na određeni vremenski period ili trajno.\nKao odgovoran Priređivač, a u okviru zakonskih propisa i vlastitih načela obavezujemo se da ćemo sprovoditi mere i standarde o zaštiti učesnika od prekomernog igranja.\nNa internet stranici Priređivača je postavljen dokument o odgovornom igranju u kome je dat i test o zavisnosti i informacije o pružanju pomoći za slučaj nastanka problema povezanih sa prekomernim igranjem.


Odletjeli avioni za evakuaciju srpskih građana\nDva od tri aviona koje Srbija šalje za evakuaciju svojih građana iz Libije poletijela su jutros sa beogradskog aerodroma "Nikola Tesla" za Tripoli. Očekuje se da prvi avion sa srpskim građanima sleti u Beograd oko podneva, pošto put do Tripolija traje oko dva časa.\nU ovoj fazi evakuacije, oko 500 srpskih građana biće vraćeno u Srbiju. Prema planu evakuacije, iz Libije će se prvo vratiti žene i djeca. Evakuacija srpskih državljana je orijentisana na tri glavna centra Tripoli, Ras Lanuf i Bengazi.\nSvi građani Srbije čiji su pasoši u njihovim preduzećima u Libiji, dobiće putni list koji zamjenjuje pasoš.\nEvakuacija srpskih građana iz Ras Lanufa i Bengazija otežana je i odvijaće se u saradnji sa ruskim Ministarstvom za vanredne situacije, jer grupa građana Srbije tamo radi za ruske firme. Do sada je evidentirano između 1 000 i 1 500 građana Srbije u Libiji.


Čuveni moskovski hor sutra u Centru Sava - Sputnjik Srbija\n06:41 05 Jun 2020\nČuveni moskovski hor sutra u Centru Sava\n11:44 16.05.2019 (osveženo 11:45 16.05.2019) Preuzmite kraći link\nU velikoj sali Sava centra sutra će Beograđani biti u prilici da vide nastup čuvenog moskovskog crkvenog hora Sretenjskog manastira.\nI zvanično najbolji crkveni hor na planeti, ovaj sastav je poznat i po tome da ga je gotovo nemoguće čuti van zidina manastira — hor na nastupe putuje isključivo u posebnim prilikama sa povodom, te su veoma cenjeni učesnici svečanosti u Kremlju prilikom poseta visokih državnih delegacija i gostiju predsednika države.\nSlavni ruski ansambl izvodi pesme pobede u Berlinu (video)\nJedinu svetsku turneju održali su 2007. godine povodom objedinjenja Ruske pravoslavne crkve, kada su pred stranom publikom pevali u najvećim gradovima sveta kao što su London, Njujork, Madrid, Pariz, Berlin, Tokio, Peking…\nLjubitelji horske muzike njihove nastupe opisuju kao posebno duhovno iskustvo, svojevrsnu muzičku liturgiju. Njihov muški hor, zajedno sa horom „Aleksandrov“, čini jedinstveni brend ruske horske umetnosti.\nRepertoar hora osim duhovne muzike uključuje i odabrane pesme Otadžbinskog rata, ali i najlepše romanse, koje čine osnovu prepoznatljivosti ruske muzike u svetu.\nKoncert u Beogradu za srpsku publiku predstavlja retku priliku da uživa u vrhunskom umetničkom doživljaju, ali i da oseti snagu i delikatnost nepobedivog ruskog duha.\nKoncert će biti održan sa početkom u 19.30 časova.


Ekran od ivice do ivice Nokia 4.2 telefona sadrži selfie-notch, dijagonale je 5,7 inča uz 1520x720 piksela rezolucije i odnosom strana 19:9. Ima elegantno dizajniran sa staklom sa prednje i zadnje strane i pruža osećaj stabilnosti u ruci. Dizajn Nokia 4.2 telefona karakteriše i dugme za aktivaciju koje suptilno svetli kada postoje notifikacije koje korisnik treba da pogleda.\nGlavna kamera ima 13MP i senzor za dubinu od 2MP. Na prednjoj strani je selfi kamera od 8MP sa aparaturom f2.0.\nKada su performanse u pitanju, tu je Snapdragon 439 procesor u kombinaciji sa 3GB RAM, 32GB memorije i baterijom od 3,000mAh.\nNokia 4.2 dolazi sa Android 9 Pie sistemom i odmah je spreman za korišćenje. Dobijaće tokom tri godine mesečne bezbednosne zakrpe i dva veća ažuriranja operativnog sistema. Kao dodatak tome, Google Play Protect skenira preko 50 milijardi aplikacija dnevno i štiti telefon od malvera.\nPredstavljajući Google Assistant dugme, Nokia 4.2 menja način interakcije sa pametnim telefonom. Jednostavnim pritiskom na taster pristupite Google pomoćniku i izdajte naredbe, obavljajte pozive, slušajte muziku i dobijte odgovore na vaša pitanja brže nego ikada ranije. Duplim pritiskom na taster dobijate vizuelni pregled vašeg dana sa inteligentnim predlozima i personalizovanim informacijama.\nTehnologija veštačke inteligencije pokreće veliki broj funkcija na Nokia 4.2 telefonu, uključujući funkciju otključavanja putem prepoznavanja lica koja pruža brz i jednostavan način da otključate svoj pametni telefon. Takođe, ekskluzivne funkcije Google pomoćnika omogućavaju brže pokretanje aplikacija, uključujući i pokretanje aplikacije za kameru i pravljenje bothie fotografija. Nokia 4.2 takođe omogućava pristup Google pomoćniku bez otključavanja telefona ukoliko to korisnici odaberu u svojim podešavanjima.